als_Latn dik_Latn sag_Latn
Themeluesi i Facebook-ut, Mark Zuckerberg, dhe bashkëshortja e tij Priscilla Chan dhuruan 75 milionë dollarë për Spitalin e Përgjithshëm në San Francisko. Ky është donacioni më i madh i bërë për një spital publik deri tani.
Paratë do të përdoren nga qendra e re e traumës dhe kujdesit akut, e cila do të hapet në dhjetor të vitit 2015. Ata do të ndihmojnë gjithashtu në konvertimin e godinës ekzistuese të spitalit në një qendër ambulatore kujdesi.
Spitali do të riemërtohet Spitali i Përgjithshëm dhe Qendra e Traumës Priscilla dhe Mark Zuckerberg i San Franciskos. Donacioni, që është më i madhi i marrë ndonjëherë nga spitali që nga hapja e tij në vitin 1994, do t’i mundësojë institucionit që të shtojë dy dhoma për traumat, tre salla operacioni dhe dyfishimin e përmasave të dhomës së urgjencës.
Zuckerberg u shpreh se ky donacion do të ofrojë një akses më të lehtë në shëndetësi për njerëzit që jetojnë në Gjirin e qytetit, Bay Area. “Bay Area është shtëpia jonë, ne punojmë, jetojmë aty, dhe duam të investojmë në strategji që mund të bëjnë diferencën tek jetët e njerëzve që jetojnë këtu.”
(Herë të lexuara: 167)
als_Latn als_Latn als_Latn als_Latn als_Latn